09/06/2022 | Administración LocalMunicipal
Ortigueira
Secretaría
Convocatoria e bases do proceso selectivo de creación dunha bolsa de emprego para a contratación de persoal para a formación de brigadas de prevención e loita contraincendios

ANUNCIO Convocatoria y bases proceso selectivo creación bolsa de emprego para a contratacion de persoal para formacion de brigadas de prevencion e loita contraincendios Pola Alcaldia ditouse a resolución numero 2022/ 0619 de data 4 de xuño, que na sua parte dispositiva resolve: “Primeiro.- Avocar a competencia da Xunta de Goberno no referente á aprobación das bases reguladoras do proceso selectivo, mediante o sistema de concurso-oposición para a a creación de bolsa de emprego para a contratación temporal para a constitución de brigadas de prevención e loita contraincendios Segundo.- Aprobar as bases reguladoras do proceso selectivo para a creación dunha bolsa de traballo para a contratación temporal para a constitución de brigadas de prevención e loita contraincendios, que se insiren como Anexo Terceiro.- Convocar este proceso selectivo con suxeición a ditas bases. Cuarto.- Publicar estas bases e convocatoria no Boletín Oficial da Provincia, na sede electrónica municipal e no taboleiro de anuncios. Quinto.- Dese traslado desta os representantes de traballadores do Concello ANEXO BASES REGULADORAS DO PROCESO SELECTIVO DIRIXIDO Á CREACIÓN DUNHA BOLSA DE EMPREGO PARA A COBERTURA DAS BRIGADAS DE PREVENCIÓN E DEFENSA CONTRAINCENDIOS FORESTAIS PRIMEIRA: OBXECTO. O obxecto desta convocatoria é a creación dunha bolsa de emprego que sirva para cobertura das vacantes que se produzan como consecuencia da formación das brigadas de prevención, vixilancia e defensa contraincendios forestais no momento de posta en funcionamento das brigadas ou cando se produzan vacantes nas mesmas, sen prexuízo de que antes da súa contratación os aspirantes teñan que superar e acreditar os extremos requiridos no correspondente convenio de colaboración coa Consellería do Medio Rural e sempre que sexa posible a súa cobertura de conformidade cos requisitos esixido pola normativa aplicable e previa acreditación no expediente da existencia de crédito adecuado e suficiente para esta finalidade. Seleccionarase e confeccionarase tres listas de aspirantes: xefe de brigada, peón de brigada-condutor e peón de brigada. SEGUNDA: TRABALLOS A REALIZAR.- Traballos de vixilancia e defensa contra os incendios forestais, labores encamiñadas a prevención que diminúan o risco de propagación e minoren os danos dos incendios, no caso de producirse de conformidade co establecido no Convenio de colaboración subscrito entre a Consellaría do Medio Rural e o Concello de Ortigueira Os membros da brigada deberán ter plena dispoñibilidade (incluíndo domingos, festivos, quendas de noite, segundo as necesidades do servizo). TERCEIRA: MODALIDADE DE CHAMAMENTO E XORNADA DE TRABALLO.- Segundo dispoña esta Administración, os chamamentos poderán realizarse: a. En réxime laboral temporal mediante calquera das modalidades de contratación previstas no Real Decreto Lei 32/2021, de 28 de decembro, de medidas urxentes para a reforma laboral, a garantía a estabilidade no emprego e a transformación do mercado de traballo. b. En réxime funcionarial interino mediante nomeamentos realizados ao abeiro do artigo 10.1 do texto refundido da Lei do Estatuto Básico do Empregado Publico aprobado por Real Decreto Lexislativo 5/2015, de 30 de outubro. A xornada de traballo será completa e o horario será fixado polo Servizo de Incendios da Xunta de Galicia ou pola Alcaldía CUARTA: RETRIBUCIÓNS.- Os traballadores percibirán as retribucións previstas para o persoal do Concello de Ortigueira na mesma categoría e/ou grupo profesional. QUINTA: PERÍODO DE PROBA.- No caso de contratación en réxime laboral temporal e en aplicación do Estatuto dos Traballadores establecese un período de proba de quince días laborais. No caso de nomeamento de funcionario interino estarase ao disposto no Estatuto Básico de Empregado Publico SEXTA: REQUISITOS.- Os aspirantes deberán reunir os seguintes requisitos: Todos os aspirantes: · Ter nacionalidade española, sen prexuízo de ter outra nacionalidade que lle permita o acceso ó emprego público de conformidade co disposto no artigo 52 da Lei 2/2015 do emprego público de Galicia. · Ter cumpridos dezaseis anos e non exceder, se é o caso, da idade máxima de xubilación forzosa · Posuír a capacidade funcional para o desempeño das tarefas. · Non padecer enfermidade ou eiva física que impida o desenvolvemento das funcións propias do posto de traballo para o que se opta; · Non ter sido separadas mediante expediente disciplinario do servizo de ningunha Administración pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa tivera sido separada ou inhabilitada. No caso de persoal laboral, non ter sido separada mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía No caso de nacionais doutros estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores Para o posto de xefe de brigada: Ademais dos requisitos anteriores: · Estar en posesión dalgunha das seguintes titulacións: Enxeñeiro de Montes, Enxeñeiro Técnico Forestal, técnico superior en xestión e organización de recursos naturais e paisaxísticos, técnico en traballos forestais e conservación do medio natural ou formación profesión equivalente. · Permiso de conducir B Para o posto de peón condutor: Ademais dos requisitos para todos os aspirantes: · Certificado de escolaridade, equivalente ou superior · Permiso de conducir C Para o posto de peón: Ademais dos requisitos para todos os aspirantes · Certificado de escolaridade, equivalente ou superior O cumprimento dos requisitos anteriores entenderanse referidos ao último día do prazo de presentación de instancias. SÉTIMA: SOLICITUDES, PRAZO E FORMA DE PRESENTACIÓN: No prazo de CINCO DÍAS HÁBILES dende o día seguinte á publicación no Boletín Oficial da Provincia do anuncio da convocatoria do proceso selectivo, as persoas interesadas poderán presentar a súa solicitude no Rexistro electrónico do Concello (https://ortigueira.sedelectronica.es/) a través do procedemento que se estableza expresamente ou por calquera dos medios previstos no artigo 16.4 da Lei 39/2015, de 1 de outubro, de procedemento administrativo común das administracións públicas. A presentación de solicitudes comportará a aceptación pola persoa interesada das presentes bases e que, polo tanto, reúne todos e cada un dos requisitos esixidos nas mesmas, referidos sempre á data de remate do prazo de presentación de solicitudes. Asi mesmo, o participación neste proceso tamén comportará a autorización expresa para o tratamento dos datos persoais, incluída a publicación de resultados, para os fins que consta nas presentes bases. As solicitudes formularanse en instancia normalizada conforme ao modelo establecido nas presentes bases e deberá estar asinada pola persoa interesada ou polo seu representante legal. Cando a solicitude se presente a través da sede electrónica municipal, entenderase cumprido este requisito mediante o emprego do formulario habilitado a tal efecto Debido ao breve prazo para a presentación de instancias, no caso de aquelas presentadas noutros organismos, os/as interesados/a deberán enviar ao Concello de Ortigueira unha copia simple da instancia na que figure a súa data de presentación no rexistro correspondente. Esta comunicación achegarase mediante un correo electrónico dirixido a secretaria@concellodeortigueira. com, por fax ao número 981402537 ou ben directamente mediante escrito presentado no rexistro municipal (tanto físico como electrónico). Non se admitirán aquelas solicitudes recibidas fora do prazo establecido se previamente non se realizou esta comunicación. Xunto coa solicitude achegarase inescusablemente a seguinte documentación en copia auténtica: a) DNI ou correspondente documento de identificación b) Titulo exixido segundo a base sexta para o posto a que opta c) Opcional, permiso de conducir si se exixe para o posto a que se opta b) Opcional, titulación exixida b) Opcional.- Documento acreditativo de estar en posesión do correspondente titulo CELGA ou superior segundo para o posto a que se opta c) Opcional.- Documentación xustificativa dos méritos que se aleguen, de conformidade co previsto nas presentes bases OITAVA: LISTAXE DE PERSOAS ADMITIDAS E EXCLUÍDAS Finalizado o prazo de presentación de instancias o Sr. Alcalde-Presidente do Concello, ditará resolución aprobando a lista provisional de persoas admitidas e excluídas, que se publicará no taboleiro de anuncios e na sede electrónica do Concello Concederase un prazo de dous días hábiles para reclamacións, se as houbese, e/ou para emendar os defectos de documentación. Rematado o prazo de reclamacións, a alcaldía ditará resolución aprobando a lista definitiva de persoas admitidas e excluídas, que se publicará no taboleiro de anuncios e na sede electrónica do Concello No caso de que non existan persoas excluídas, publicarase unicamente a lista definitiva de admitidos/as NOVENA: SELECCIÓN DOS ASPIRANTES.- A selección constará das seguintes fases A) FASE DE OPOSICIÓN: máximo 20 puntos A fase de oposición constará de tres exercicios, PRIMEIRO EXERCICIO.- De carácter obrigatorio e eliminatorio: Consistirá na realización da seguinte proba de aptitude física.- Maximo 10 puntos Proba de Banco: Antes da realización deste exercicio darase información detallada ós aspirantes do desenvolvemento e forma de valoración da proba a realizar. A tal efecto, os aspirantes deberán asinar unha declaración conforme ó seguinte modelo: “- Que coñece e foi informado do desenvolvemento e forma de valoración da proba de aptitude física a realizar -a proba do banco-. - Que, en consonancia e reiterando a instancia de participación xa presentada, declara baixo a súa responsabilidade que reúne as condicións físicas e de saúde necesarias para a realización da proba de aptitude física -a proba do banco” Consiste en empregar un banco de aproximadamente 40 cm para os homes e 33 cm para as mulleres, no que se subirá e baixará a razón de 90 movementos por minuto ( 22,5 veces/minuto) durante 5 minutos. O ritmo se marcará cun metrónomo. Unha vez finalizado a persoa repousará durante 15 segundos e tomarase o pulso. Cos datos da idade, peso (serán pesados in situ cunha báscula) e pulsacións obterase a capacidade aeróbica do aspirante. Os aspirantes que non obteñan unha capacidade aeróbica igual ou superior a 40 quedarán eliminados do proceso selectivo. O exercicio puntuarase do seguinte xeito: - Capacidade aeróbica entre 40 e 43: 5 puntos. - Capacidade aeróbica entre 44 e 46: 6 puntos - Capacidade aeróbica entre 47 e 49: 7 puntos - Capacidade aeróbica entre 50 e 53: 8 puntos - Capacidade aeróbica entre 54 e 57: 9 puntos - Capacidade aeróbica de 58 en adiante: 10 puntos SEGUNDO EXERCICIO.- De carácter obrigatorio e eliminatorio: Maximo 10 puntos. Constará de dúas partes Primeira parte Peón e peón-conductor.– Exame tipo test de 20 preguntas con catro posibles respostas das que unha soa será verdadeira relacionadas cos temas do anexo I. O tempo máximo para a realización deste exercicio será de trinta minutos. Cada resposta correcta puntuarase con 0,2 puntos, e as respostas erradas penalizarán con 0,02 puntos. As respostas en branco non penalizarán. Será cualificada cunha puntuación de 0 a 4 puntos sendo necesaria para superala unha puntuación mínima de 2 puntos. Xefe de brigada.– Exame tipo test de 40 preguntas con catro posibles respostas das que unha soa será verdadeira relacionadas cos temas do anexo I. O tempo máximo para a realización deste exercicio será de corenta e cinco minutos. Cada resposta correcta puntuarase con 0,10 puntos, e as respostas erradas penalizarán con 0,02 puntos e as respostas en branco non penalizarán. Será cualificada cunha puntuación de 0 a 4 puntos sendo necesaria para superala unha puntuación mínima de 2 puntos. Segunda parte: exame práctico obrigatorio e eliminatorio Nun tempo máximo de 10 minutos os/as aspirantes deberán demostrar as súas habilidades e coñecementos profesionais na realización da proba estipulada ao seu efecto pola Comisión cualificadora, atendendo á categoría a desempeñar (xefe de brigada, peón de brigada-condutor ou peón de brigada). Será cualificado de 0 a 6 puntos, e será preciso alcanzar un mínimo de 3 puntos para superalo. TERCEIRO EXERCICIO - En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos básicos en lingua galega terán unha proba, que será cualificada como apto ou non apto. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 1, equivalente ou superiorpara os postos de peón-condutor e peón e o CELGA 4, equivalente ou superior para os postos de xefe de brigada Se o tribunal o considera conveniente, poderá acordar alterar a orde de celebración das probas así como a celebración dos tres exercicios nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, agás renuncia expresa, ou na xornada seguinte deixando transcorrer un prazo mínimo de 12 horas B) FASE DE CONCURSO, ata un máximo de 8 puntos Rematada a fase de oposición realizarase a fase do concurso, na que se valorarán os seguintes méritos a) Experiencia profesional debidamente acreditada en traballos similares, en calquera das Administracións Públicas, 0,10 puntos por mes de traballo, hasta un máximo de 5 puntos Para os efectos de xustificación de experiencia laboral, só serán valorados aqueles méritos que teñan a súa orixe nunha relación baseada nun contrato de traballo e xustificada de forma fidedigna mediante informe de vida laboral expedida pola Tesourería Xeral da Seguridade Social acompañado dos correspondentes contratos ou certificado de servizos prestados. Deberá acreditarse debidamente o posto de traballo concreto. b) Formación, hasta un máximo de 3 puntos Por cursos, xornadas, seminarios ou congresos de formación e perfeccionamento realizados polos aspirantes, en calidade de alumnos, relacionados co posto de traballo a ocupar, e que fosen organizados ou impartidos polas Administracións Públicas ou Entidades particulares recoñecidas ao efecto por calquera Administración Pública. Para este último caso os aspirantes deberán aportar o documento acreditativo do recoñecemento ou homologación oficial do curso, xornada, seminario ou congreso. Cada curso será valorado 0,01 puntos hora. Non se valoraranos cursos cunha duración inferior a dez horas. No suposto de que a duración do curso se exprese en días, establécese unha equivalencia de 5 horas por cada día de curso. A documentación acreditativa dos méritos alegados deberá achegarse dentro do prazo de presentación de solicitudes, a documentación que se presente fóra deste prazo será considerada achega de nova documentación fóra de prazo e non se terá en conta. DÉCIMA: TRIBUNAL CUALIFICADOR: O Tribunal Cualificador estará composta polos seguintes membros: Presidente: Funcionario de carreira ou persoal laboral fixo da Administración Publica Secretario: O da Corporación ou funcionario en quen delegue (con voz e sen voto) Vogais: Catro funcionarios de carreira ou persoal laboral fixo da Administración Pública, designados pola Alcaldía, un deles a a proposta dos representantes dos traballadores do Concello O Presidente, se o considerase necesario, poderá nomear técnicos co único fin do asesoramento do Tribunal Cualificador, os cales actuaran con voz e sen voto, limitándose ao exercicio das especialidades técnicas/profesionais en base ás cales foran requiridos O tribunal non poderá constituírse, nin actuar, sen a presenza, cando menos, de tres dos seus membros, titulares ou suplentes, debendo estar en todo caso o/a presidente/a e o/a secretario/a. Os membros da Tribunal cualificadora deberán absterse de intervir, comunicándoo ao Sr. Alcalde cando concorran neles algunha das circunstancias previstas no artigo 23 da Lei 40/2015 de 1 de outubro de réxime xurídico do sector publico, así como cando realizaran tarefas de preparación de aspirantes durante os cinco anos anteriores á publicación desta convocatoria. Así mesmo os aspirantes poderán recusar ós membros do Tribunal cando nos mesmos concorra algunha das circunstancias previstas para a abstención e de conformidade co establecido no artigo 24 da Lei 40/2015 O Tribunal Cualificador estará facultado para a interpretación das presentes Bases, así como para resolver por maioría de votos dos membros presentes as dúbidas que xurdan da aplicación das normas contidas nestas e determinará a actuación procedente nos casos non previstos. Os seus acordos só poderán ser impugnados polos interesados nos supostos e na forma establecida na Lei 39/2015 de 1 de outubro, do procedemento administrativo común das administracións públicas O Tribunal cualificador será designado na resolución da Alcaldía pola que se aproba a listaxe definitiva de persoas admitidas e excluídas ao proceso e publicarase no taboleiro de edictos do Concello e no taboleiro de edictos da sede electrónica do Concello DÉCIMO PRIMEIRA: COMENZO E DESENVOLVEMENTO DAS PROBAS 1. A data e hora na que deberá constituírse o Tribunal Cualificador aos efectos de valoración do concurso e elaboración das probas será determinada por resolución da Alcaldía, xuntamente coa aprobación da lista definitiva de admitidos e a data da celebración das probas, publicándose no taboleiro de edictos do concello e no taboleiro de edictos da sede electrónica do concello 2.-0s aspirantes serán convocados para as probas en chamamento único, quedando decaídos no seu dereito os opositores que non compareceran a realizalo, salvo os casos debidamente xustificados que serán resoltos motivadamente polo Tribunal Cualificador.3.-Os aspirantes deberán presentarse para a realización de cada exercicio provistos na fase de oposición do DNI, ou documento fidedigno acreditativo da súa personalidade a xuízo do Tribunal cualificador, coa vestimenta e dos medios materiais adecuados e necesarios para a práctica dos mesmos.4.-En calquera momento o Tribunal a poderá requirir aos opositores para que acrediten a súa identidade 5.-A orde de actuación dos aspirantes iniciarase de conformidade co resultado do sorteo ó que se refire o Regulamento de Selección de Persoal da Administración da Comunidade Autónoma; dita orde de actuación empezará por aqueles nos que o primeiro apelido empece pola letra “T” (DOG número 24 de 4 de febreiro de 2022) 6.- Se en calquera momento do proceso selectivo chegara a coñecemento do Tribunal Cualificadora que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñer ó Sr. Alcalde a súa exclusión indicando as inexactitudes ou falsidades observadas ós efectos procedentes. DÉCIMO SEGUNDA: CUALIFICACIÓN FINAL, RELACIÓN DE APROBADOS E CONSTITUCIÓN DA BOLSA 1.-A cualificación final obterase sumando a puntuación obtida na fase fase de oposición e na fase de concurso.2.-No caso de empate nas puntuacións totais de dous ou máis aspirantes, este resolverase tendo en conta: 1º.- A puntuación obtida na proba practica do segundo exercicio da fase de oposición 2º.- A puntuación obtida no primeiro exercicio da fase de oposición (probas físicas) 3º.- A puntuación obtida por experiencia laboral da fase de concurso 4º- A puntuación obtida por formación da fase de concurso 5º.- Por sorteo que se realizará en presenza dos interesados 4-Concluído o proceso selectivo previstas na fase de oposición, o Tribunal Cualificador fará pública, no taboleiro de anuncios do Concello, a relación de aspirantes con indicación da puntuación obtida, de maior a menor Ase mesmo elevará dita relación, xunto coas actas dos procesos selectivos, á Alcaldía co obxecto de proceder á formación da correspondente bolsa de traballo. A Alcaldía ditara resolución de constitución da bolsa na que figurará unha listaxe para cada posto e por orde de puntuación coas persoas que superaron o proceso selectivo DÉCIMO TERCEIRA: ACHEGA DE DOCUMENTOS POLOS ASPIRANTES Os aspirantes seleccionados presentarán dentro do prazo de tres días naturais contados a partir da publicación do resultado da selección e en todo caso, previo a firma do correspondente contrato, os documentos acreditativos dos requisitos esixidos na convocatoria e que non presentasen xunto coa solicitude e o certificado médico ou certificado de aptitude expedido por mutua autorizada acreditativo de non padecer enfermidade nin defecto físico que impida o desempeño das funcións propias do correspondente posto de brigada de prevención e defensa contra incendios forestais. Os que, dentro do prazo indicado, e salvo os casos de forza maior, non presentasen a documentación ou desta se deducise que carecen dalgún dos requisitos esixidos, non poderán ser contratados, polo que quedarán anuladas todas as súas actuacións, sen prexuízo da responsabilidade en que puidesen incorrer por falsidade nas súas solicitudes de participación. DÉCIMO CUARTA: FUNCIONAMENTO DA BOLSA A) Chamamento dos aspirantes Cando as necesidades do servizo así o requiran e, en calquera dos supostos aos que se refiren estas bases, procederase ao chamamento de candidatos da bolsa de traballo segundo as seguintes regras: 1. Inicialmente, publicadas as bolsas de traballo, os contratos previstos con máis larga duración, asinaranse aos primeiros da lista.2. Unha vez estea en funcionamento a bolsa de traballo, e cando as necesidades do servizo así o requiran, procederase sempre ao chamamento da persoa candidata con maior cualificación na mesma e por estrito orde, sempre e cando non estea traballando para o Concello.3. O/a aspirante contratado/a realizar un recoñecemento médico para garantir as súas condicións de saúde para o traballo a realizar. De non superar o recoñecemento médico declarase o/a aspirante decaído do seu dereito á contratación procedendo a súa baixa de xeito inmediato 4. Igualmente os/as aspirantes seleccionados deberán realizar un curso teórico-practico de formación sobre prevención e defensa contra os incendios forestais de 16 horas (tal e como figura no convenio entre a Consellería de Medio Rural e o Concello de Ortigueira) Este curso será obrigatorio, aínda que os compoñentes da brigada xa o recibisen en anos anteriores e deberán superalo para continuar co contrato.5. O aspirante chamado disporá, como regra xeral, de vinte catro horas hábiles dende a recepción para aceptar ou rexeitar oferta. En caso de rexeitar a oferta, o/a candidato/a deberá acreditar motivos xustificados que imposibiliten a aceptación. Consideraranse motivos xustificados: a) Enfermidade do candidato que lle impida o desenrolo do posto de traballo, sempre que sexan debidamente acreditadas mediante certificado médico. b) Maternidade ou paternidade, dentro do período legalmente establecido para o desfrute do permiso debido a dita situación. c) As contratacións noutra empresa ou administración. d) Alta no réxime de autónomos. e) Circunstancias persoais graves, que sexan debidamente acreditadas, non previsibles, que tiveran lugar nun período non superior a tres días hábiles anteriores á data na que realizase a oferta ou se produza a súa a incorporación. No caso de que se requira a incorporación do persoal de maneira urxente, é dicir, con anterioridade ao transcurso das vinte catro horas ás que se refire o apartado anterior, o chamamento realizarse de forma telefónica. De non ser localizado o primeiro candidato dispoñible da lista procederase a chamar aos seguintes candidatos. Nestes casos, a falta de contestación telefónica dun/unha candidato/a da lista para a súa incorporación non será considerada como renuncia, conservando a súa posición na bolsa para futuros chamamentos. B) Causas de exclusión das bolsas de traballo A exclusión dun aspirante da bolsa de traballo se producirá por algunha das seguintes causas: a) Solicitude expresa. b) Rexeitamento de oferta de traballo adecuada por causa non xustificada. c) Falta de incorporación ao seu posto de traballo tras a aceptación da oferta por causa no xustificada, excepto ou rexeitamento a un chamamento efectuado polo trámite de urxencia. d) Non superación do período de proba. e) Por ser sancionado, con carácter firme, por unha falta tipificada como grave ou moi grave. DÉCIMO QUINTA: FORMALIZACIÓN DO CONTRATO LABORAL OU NOMEAMENTO INTERINO 1. Obtida a conformidade dos interesados chamados, o órgano competente procederá a ditar resolución na que se dispoña a súa contratación ou nomeamento coa indicación dos postos de traballos a ocupar e categoría 2. Así mesmo, no expediente tramitado deixarase expresa constancia das variacións producidas nas bolsas de traballo.3. Previa a emisión da resolución de nomeamento ou de contratación laboral deberá acreditarse no expediente a existencia de crédito orzamentario adecuado e suficiente.4. O aspirante disporá de cinco días hábiles para tomar posesión ou formalizar o contrato de traballo segundo corresponda. DÉCIMO SEXTA: VIXENCIA DAS BOLSAS As bolsas de traballo resultante do proceso de selección regulado nestas bases estarán vixentes ata a posta en marcha dun novo proceso que a substitúa. Sen prexuízo do anterior, entenderase que estas bolsas perden a súa vixencia transcorridos catro anos dende a data da súa constitución. DÉCIMO SÉTIMA: CARÁCTER VINCULANTE DAS BASES As bases desta convocatoria vinculan á Administración Municipal, ao Tribunal cualificador, e aos aspirantes que participen no proceso selectivo convocado. DÉCIMO OITAVA: RECURSOS Contra a aprobación destas bases poderán interpoñerse os recursos previstos na Lei 39/2015, do 1 de outubro, do procedemento administrativo común das administracións públicas e cantos actos administrativos se deriven delas, e da actuación da Tribunal Cualificador poderán ser impugnadas polos interesados ante o órgano da xurisdición contencioso-administrativa competente, conforme á Lei 29/1998 reguladora da Xurisdición Contencioso-Administrativa, no prazo de dous meses, contados dende a data do día seguinte da última publicación. Ase mesmo poderá presentarse o recurso potestativo de reposición ante o órgano que as aprobou, no prazo de un mes a contar dende a mencionada publicación, ou calquera outro recurso que se considere procedente, conforme ao establecido na Lei 39/2015 de 1 de outubro, do procedemento administrativo común das administracións públicas. DÉCIMO NOVENA: O non previsto nestas bases estarase ao disposto na lexislación vixente que resulte de aplicación ANEXO I SOLICITUDE DE ADMISION AO PROCESO SELECTIVO DIRIXIDO Á CREACIÓN DUNHA BOLSA DE EMPREGO PARA A COBERTURA DAS BRIGADAS DE PREVENCIÓN E DEFENSA CONTRAINCENDIOS FORESTAIS 1. DATOS PERSOAIS SOLICITA ser admitido/a ao proceso selectivo dirixido á creación dunha bolsa de emprego para a cobertura das brigadas de prevención e defensa contraincendios forestais 2. SOLICITUDE DE EXENCIÓN DE PROBA DE COÑECEMENTO DE LINGUA GALEGA (marque cun X se procede)  SOLICITO ser exonerado da realización de proba de coñecemento de lingua galega ao estar en posesión do correspondente título CELGA ou superior podendo ser requirido polo Tribunal en calquera fase do proceso selectivo.  Autorizo ao Concello de Ortigueira, así como no seu caso, ao Tribunal cualificador, a consultar de oficio o historial dos servizos prestados no Concello de Ortigueira a efectos de acreditar a experiencia profesional como merito avaliable na fase de concurso. (De autoriza esta consulta o/a aspirante queda exonerado de presentar o certificado acreditativo dos servicios prestados no Concello de Ortigueira) 3.- DOCUMENTACIÓN QUE ACHEGA A PRESENTE SOLICITUDE a) DNI ou correspondente documento de identificación b) Titulo exixido segundo a base sexta para o posto a que opta c) Opcional, permiso de conducir si se exixe para o posto a que se opta d) Opcional, titulación exixida e) Opcional.- Documento acreditativo de estar en posesión do correspondente titulo CELGA ou superior segundo para o posto a que se opta f) Opcional.- Documentación xustificativa dos méritos que se aleguen, de conformidade co previsto nas presentes bases SOLICITA: Sexa admitida esta solicitude para participar no proceso selectivo referido para os postos de: (sinalar ao que se desexa optar) -Xefe de Brigada -Peón condutor -Peón A tal fin, por medio do presente declaro, baixo a miña responsabilidade que, • Acepto integramente o contido das bases reguladoras así como autorizo o tratamento dos datos persoais para os fins que constan nas mesmas. • Reúno os requisitos e condicións esixibles previstos nas bases reguladoras para poder tomar parte no proceso selectivo • Posúo a capacidade funcional para o desenrolo das funcións correspondentes ás prazas a cubrir. • Non estou separado mediante expediente disciplinario do servizo de calquera Administración Pública ou emprego público, nin estou inhabilitado para o exercicio das funcións por sentencia firme. • (No caso de nacionais dos demais Estados) Non estou sometido a sanción disciplinaria ou condena penal que impida, no meu Estado de procedencia, o acceso á función pública. • Cumpro cas capacidades e aptitudes físicas e psíquicas para a realización da proba física e practica previstas nestas bases En ______________, a ______ de _________ 2022 SR. ALCALDE PRESIDENTE DO CONCELLO DE ORTIGUEIRA ANEXO II TEMARIO Peón condutor e peón Tema 1. O municipio: concepto e elementos. O termo municipal. A poboación: competencias municipais. Coñecemento do municipio de Ortigueira Tema 2. A defensa contra os incendios forestais en Galicia. Estrutura, organización e competencias. A defensa contra incendios forestais a nivel municipal. Tema 3. Os incendios forestais. Factores que interveñen nos incendios e na súa propagación. Tema 4. Prevención contra os incendios. Accións de prevención. Ferramentas. Tema 5. Accións básicas de extinción. Ataque directo e indirecto. Máquinas e ferramentas e extinción. Tema 6. Equipos de protección individual e medidas de seguridade Xefe de Brigada Tema 1.–O municipio: concepto e elementos. O termo municipal. A poboación: competencias municipais. Coñecemento do municipio de Ortigueira Tema 2.–Lei 3/2007, do 9 de abril, de prevención e defensa contra os incendios forestais de Galicia (modificada pola Lei 7/2012, do 28 de xuño, de montes de Galicia). Tema 3.–Decreto 105/2006, do 22 de xuño, polo que se regulan medidas relativas á prevención de incendios forestais, á protección dos asentamentos no medio rural e á regulación de aproveitamentos e repoboacións forestais. Tema 4.–Orde do 13 de marzo de 2009 sobre aprobación dos plans de prevención e defensa contra os incendios forestais de Galicia. Tema 5.–O Plan de Prevención e Defensa Contra os Incendios Forestais de Galicia (PLADIGA). Tema 6.–Orde do 31 de xullo de 2007 pola que se establecen os criterios para a xestión da biomasa vexetal. Tema 7.–Orde do 18 de abril do 2007 pola que se zonifica o territorio con base no risco espacial de incendio forestal. Tema 8.–A defensa contra incendios forestais en Galicia. Os distritos forestais. A rede de radio. Os sistemas de comunicacións. A transmisión de datos dun lume. Tema 9.–Lume forestal e o seu comportamento. O ataque directo e indirecto. Os tendidos de mangueira. Coordinación do binomio cuadrilla- vehículo autobomba. A dirección de extinción. Tema 10.–Sistemas de detección e comunicación. Extinción de incendios forestais: técnicas de extinción, primeiro ataque e ataque ampliado, o contralume. Retardantes. Medios, vehículos, maquinaria e aeronaves na extinción de incendios. A coordinación de medios aéreos. Tema 11.–Prevención. Accións sobre o territorio. Infraestruturas defensivas. Accións sobre a poboación. Tema 12.–Seguridade e prevención de riscos. A seguridade persoal e a prevención de accidentes” O que se fai publico para xeral coñecemento e aos efectos oportunos Ortigueira 6 de xuño de 2022 O Alcalde Juan Vicente Penabad Muras